钦定古今图书集成/明伦汇编/皇极典/第257卷 > 朱子全书 > 语类
## 钦定古今图书集成/明伦汇编/皇极典/第257卷 > 朱子全书 > 语类

问：“天地生一世人，自足了一世用。但患人不能尽用
天地之才，此其不能大治。若以今世论之，则人才之
可数者亦可见矣。果然足以致大治乎？”曰：“不然。人只
是这个人。若有圣贤出来，只他气焰自薰蒸陶冶了
无限人才。这个自争八九分，少闲无状者，恶者自消
铄不敢使出，各求奋厉所长，而化为好人矣。而今朝”
廷意思略转，则天下之人便皆变动，况有大圣贤者，
出甚么样气魄，那个尽薰蒸了？小人自是不敢放出
无状，以其自私自利办事之心，而为上之用，皆是有
用之人矣。

今日人才之坏，皆由扺排道学。治道必本于正心、修
身，实见得恁地，然后从这里做出。如今士大夫，但说
“据我逐时恁地做，也做得事业”；说道学，说正心、修身，
都是闲说话，我自不消得用此。若是一人义手并脚，
便道是矫激，便道是邀名，便道是做崖岸。须是如巿
井底人拖泥带水，方始是通儒实才。

今日人材，须是得个有见识、又有度量人，便容受得
今日人材，将来截长补短。使